text:  Mand med bue og pil skræmte ventende buspassagerer
  29 november 2016 kl. 11.48
  Buspassagerer flygtede fra busstationen i Aabenraa, hvor 51-årig mand skød med bue og pil.
  En 51-årig mand skød tirsdag formiddag med pile på busstationen i Aabenraa. Et vidne ringede 112, men patruljen nåede ikke at tale med vedkommende, inden vidnet flygtede fra området. 
  Politipatruljen kom ellers hurtigt til stedet, hvor den 51-årige, der skød pile mod et træ, blev sigtet for at skabe utryghed. Bue og pile blev konfiskeret med det samme.
  Mand sigtet for at skabe utryghed ved at gå rundt med bue og pil ved busstationen i Aabenraa. Bue og pile konfiskeret. Vagtchefen. #politidk
  
  